recursal/SuperWikiNEXT-32B huggingface dataset:
**BMW 2000** var en bilmodell i BMW´s *Neue Klasse*. Introdusert i 1966. Bilen var en videreutvikling av BMW 1800 der motoreffekten var øket til 74 KW (100 HK). Toppfarten var 168 Km/t med manuelt gir og 164 Km/t med automat. Akselerasjonen 0 - 100 var 13 sekunder. Bilen ble levert med firkantede hovedlykter og bredere baklykter enn sine forgjengere. BMW 2000 ble produsert i 114 081 eksemplarer mellom 1966 og 1972. BMW 2000 ble levert i flere varianter.

**BMW 2000 ti** Beholdt modellen utseende til modellen BMW 1800 med runde hovedlys og smale baklys. Motoreffekten var øket til 88 KW (120 HK). Toppfarten økte til 181 Km/t. Akselerasjon fra 0 - 100 var på 12 sekunder. Modellen ble bygget i 6482 eksemplarer mellom 1966 og 1968.

**BMW 2000 tilux** hadde samme motor som BMW 2000ti, men var utstyrt med et mer luksuriøst interiør. Dashbord var utformet i tre, og en kunne få skinnseter som ekstra utstyr. 17440 biler av denne modellen ble produsert i fra 1966 til 1970

**BMW 2000 tii** Var en videreutvikling av BMW 2000ti. Motoren fikk montert en Kugelfischer mekanisk innsprøytning. Motoreffekten økte igjen til 97 KW (130 HK), og toppfart øket til 185 Km/t. akselerasjon 0 -100 var på 11 sekunder. Bare 1592 biler ble produsert av denne modellen i tidsrommet 1969 - 1972.

BMW´s 4-dør *Neue Klasse* var forgjengeren til dagens BMW 5-serie.

BMW 2000 tii
The BMW M10 engine.
Produksjonstall:

| Modell | 2000 | 2000 TI | 2000 Tilux | 2000 Tii |
| --- | --- | --- | --- | --- |
| 1966 | 28654 | 4100 | 3485 |  |
| 1967 | 22019 | 2026 | 6573 |  |
| 1968 | 20389 | 356 | 3949 |  |
| 1969 | 18139 |  | 3339 | 5 |
| 1970 | 16414 |  | 94 | 542 |
| 1971 | 8330 |  |  | 1405 |
| 1972 | 127 |  |  |  |
|  |  |
| **Total** | **114081** | **6482** | **17440** | **1592** |

Portal: Tyskland
Cirrus uncinus
**Cirrus uncinus** er en type cirrussky. Navnet kommer av latin, og betyr «kroker». Et norsk navn for denne typen skyer er meieskyer, kommaskyer eller kroket cirrus fordi de er formet som ski eller meier eller et komma. På engelsk er de også kjent som «mares' tails» som betyr hestehaler. Disse skyene er som regel spredd utover himmelen og er svært tynne. 

Skyene oppstår høyt i troposfæren der temperaturen er -40-50°C, og mønsteret oppstår på grunn av sterk vind i nivået under skyene. Når iskrystallene i skyen faller ned i den sterke vinden, blir de dratt raskt utover og danner det karakteristiske mønsteret. Det kan i noen tilfeller drysse lett snø fra skyene, men den fordamper lenge før den når bakken. 

Skyene er, som med vanlig cirrus, vanligvis et tegn på at en varmfront eller okkludert front nærmer seg. Disse skyene vil da være den øverste toppen, lengst borte fra fronten, og er som regel et tegn på at nedbør er i vente innen det neste døgnet. Siden slike skyer oppstår i forbindelse med kraftig vind i høyden, kan det også tyde på en jetstrøm. Dette gjør igjen at flygere assosierer disse skyene med lett turbulens. Som oftest fører derimot ikke denne turbulensen til særlig ubehag for mannskap eller passasjerer. 

| * v
* d
* r
Skyer |
| --- |
| Høye skyer (Type A) | Cirrus (Ci) **·** Cirrus uncinus **·** Cirrus Kelvin-Helmholtz **·** Cirrostratus (Cs) **·** Cirrocumulus (Cc) **·** Pileus **·** Kondensstriper |
| Mellomhøye skyer (Type B) | Altostratus (As) **·** Altostratus undulatus **·** Altocumulus (Ac) **·** Altocumulus undulatus **·** Altocumulus makrellsky **·** Altocumulus castellanus **·** Altocumulus lenticularis |
| Lave skyer (Type C) | Stratus (St) **·** Orografisk stratus **·** Nimbostratus (Ns) **·** Cumulus humilis (Cu) **·** Cumulus mediocris (Cu) **·** Stratocumulus (Sc) |
| Konvektive skyer (Type D) | Cumulonimbus (Cb) **·** Cumulonimbus incus **·** Cumulonimbus calvus **·** Cumulonimbus med mammatus **·** Cumulus congestus  **·** Pyrocumulus |
| Andre skyer | Perlemorskyer **·** Lysende nattskyer |
Cirrocumulusskyer
Cirrocumulus undulatus
**Cirrocumulusskyer** eller **makrellskyer** er horisontale skyer som er dannet i høye nivå, og de oppstår i en høyde mellom 6000 og 12000 m. Skyene består av tynne, hvite skydotter som alle er dannet av små iskrystaller, som alle skyer i høye nivå. Skyene oppstår når cirrus eller cirrostratus blir varmet opp fra undersiden. Denne oppvarmingsprosessen fører til at luft stiger og synker inne i skyen. Vanligvis har ikke disse skyene stor betydning for været, men hvis de øker i mengde kan det tyde på at en værfront nærmer seg. 

Av og til kan det oppstå små krusninger i cirrocumulusskyene som da blir kalt *cirrocumulus undulatus*. Disse krusningene oppstår på grunn av atmosfæriske bølger som fører til vindskjær. Undulatus kan dannes i flere typer skyer, som altocumulus undulatus, men for cirrocumulus undulatus har strukturen finere mønster. Dette kommer delvis av at bølgene i disse høydene ofte har mindre bølgelengde enn i lavere høyder, samtidig som avstanden opp til skyene får mønsteret til å se mindre ut. 

Cirrocumulus og altocumulus ligner ofte hverandre, men cirrocumulus blir dannet av cirrusskyer i større høyder enn altocumulusskyer. Derfor ser de små skydottene i en cirrocumulussky mindre ut, og skyene kaster heller ikke skygge. Av og til kan disse skyene danne haloer og fargespill når de oppstår under sløraktige cirrusskyer.

Eksterne lenker
---------------

* National Science Digital Library – Cirrocumulus

Bilder av Cirrocumulus
----------------------

* 
* 
* 
* 
* 
* 
* 
* 

| * v
* d
* r
Skyer |
| --- |
| Høye skyer (Type A) | Cirrus (Ci) **·** Cirrus uncinus **·** Cirrus Kelvin-Helmholtz **·** Cirrostratus (Cs) **·** Cirrocumulus (Cc) **·** Pileus **·** Kondensstriper |
| Mellomhøye skyer (Type B) | Altostratus (As) **·** Altostratus undulatus **·** Altocumulus (Ac) **·** Altocumulus undulatus **·** Altocumulus makrellsky **·** Altocumulus castellanus **·** Altocumulus lenticularis |
| Lave skyer (Type C) | Stratus (St) **·** Orografisk stratus **·** Nimbostratus (Ns) **·** Cumulus humilis (Cu) **·** Cumulus mediocris (Cu) **·** Stratocumulus (Sc) |
| Konvektive skyer (Type D) | Cumulonimbus (Cb) **·** Cumulonimbus incus **·** Cumulonimbus calvus **·** Cumulonimbus med mammatus **·** Cumulus congestus  **·** Pyrocumulus |
| Andre skyer | Perlemorskyer **·** Lysende nattskyer |

|  |  |
| --- | --- |
| Oppslagsverk/autoritetsdata | Encyclopædia Britannica
 |
Foto: Karine Benedicte Betti 
 Foto: Karine Benedicte Betti 
**Borde Benzinbrenner** er en kompakt turbrenner som i dag blir produsert av Norbert Bader i Kilchberg, Sveits. Brenneren ble oppfunnet av Josef Borde i 1955 eller -56. Brenneren måler 180 x 40 x 50 mm (lengde, bredde, høyde) (ca. 360 ml volum), og veier 250 gram i tom tilstand.

Konstruksjon
------------

Brenneren består av en drivstofftank på 124 x 40 mm diamter (ca. 600 ml volum) med en skrue i enden for etterfylling av drivstoff; i motsatt ende finnes det et kveilet rør forbundet med drivstofftanken i begge ender. Røret gjennombores på midten av en ventil, som reguleres med en skrue.

Konstruksjonen er selvmatende. Det betyr at man ikke trenger å skape trykk i drivstofftanken manuelt. Brenneren må dog forvarmes. Dette gjøres ved å holde den opp-ned, og åpne for drivstoffet. Når drivstoffet antennes, varmer dette opp rørkveilen. Etter hvert vil varmen få drivstoffet i rørkveilen til å fordampe, og det skapes sirkulasjon i røret. Brenneren kan da snus riktig vei, og flammehøyden reguleres ved å vri på skruen.

Borde Benzinbrenner er konstruert for å brenne bensin. Det anbefales å bruke «renset bensin» (heptan) for å unngå soting, men den fungerer også med vanlig bensin.

Tilbehør
--------

I tillegg til selve brenneren hører det med en metallpinne til regulering av skruen, samt et «håndtak» som passer over drivstofftanken. Sistnevnte gjør det mulig å holde i brenneren uten å måtte ta direkte på drivstofftanken, som kan bli svært varm. Håndtaket brukes også som skrujern for å stramme fylleskruen på drivstofftanken.

* 
* Brenner med vindskjerm/kjelestøtte.Brenner med vindskjerm/kjelestøtte.

Se også
-------

* Primus, et annet kjent merkenavn for turbrennere
* Bål

Eksterne lenker
---------------

* ZenStoves.net, med kortfattet beskrivelse (engelsk)
2 Bristol F.2 jagerfly fra RAAF No. 1 Squadron i Palestina under første verdenskrig (omkring 1918)
**1 Squadron RAAF** (engelsk: *No. 1 Squadron*) er en flyskvadron i det australsk flyvåpenet RAAF. Skvadronen flyr F/A-18F Super Hornet-fly fra hjembasen RAAF Amberley, og ble opprettet som den første komplette avdelingen av Australian Flying Corps (AFC) 1. januar 1916 ved Point Cook i Victoria. Under resten av første verdenskrig tjenestegjorde skvadronen i Sinai og Palestinafelttoget. I løpet av mesteparten av krigen ble den referert til som 67 Squadron RFC for å skille den fra den britiske 1 Squadron RFC. Imidlertid nektet australierne å følge denne navnepolitikken og fortsatte å kalle skvadronen No. 1 Squadron.

Skvadronen ble del av RAAF da det ble grunnlagt i 1921.

Andre verdenskrig
-----------------

Etter utbruddet av andre verdenskrig var skvadronen utstyrt med Lockheed Hudson og utstasjonert til Malaya. To timer før den japanske invasjonen av Malaya oppdaget og angrep skvadronens fly japanske skip og senket transportskipet Awazisan Maru, en time før angrepet på Pearl Harbor. Skvadronen led store tap i Malayafelttoget og det senere felttoget i Nederlandsk Øst-India og ble trukket tilbake til Australia og oppløst i mars 1942.
1. desember 1943 ble skvadronen reetablert og fra mars 1944 begynte de operasjoner over Nederlandsk Øst-India fra hjembasen i Darwin. I januar 1945 fikk skvadronen Mosquito-fly og skiftet hjembase til Borneo frem til slutten av krigen. Skvadronen returnerte til Australia i desember 1945 og ble oppløst 7. august 1946.

Etterkrigstiden
---------------

23. februar 1948 ble skvadronen reetablert som en tyngre bombeflyskvadron med Avro Lincoln. Fra 1950 til 1958 var den stasjonert i Singapore og fløy oppdrag mot kommunistgerilijaen i Malaysia under Malayakrisa. Da skvadronen kom hjem til Australia i juli 1958 ble den utstyrt med Canberra jetbombefly.

Selv om skvadronen gikk over til F-111 i 1968, gjorde tekniske problemer at de fløy F-4 Phantom II fra 1970 til 1973. 

I 2009 ble F-111-flyene byttet ut med F/A-18F Super Hornet-fly. Skvadronen var den første utenfor USA som var satt opp utelukkende med F/A-18 Superhornet.

Kilder
------

* RAAF Museum: No 1 Squadron, Royal Australian Air Force Besøkt 18. oktober 2018

| * v
* d
* r
Skvadroner i Royal Australian Air Force |
| --- |
| 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 18 (NEI)
* 20
* 21
* 22
* 23
* 24
* 25
* 26
* 27
* 28
* 29
* 30
* 31
* 32
* 33
* 34
* 35
* 36
* 37
* 38
* 40
* 41
* 42
* 43
* 60
* 66
* 67
* 71
* 73
* 75
* 76
* 77
* 78
* 79
* 80
* 82
* 83
* 84
* 85
* 86
* 87
* 92
* 93
* 94
* 99
* 100
* 102
* 107
* 119 (NEI)
* 120 (NEI)
* 292
* 451
* 452
* 453
* 454
* 455
* 456
* 457
* 458
* 459
* 460
* 461
* 462
* 463
* 464
* 466
* 467
* Fighter
* Rescue and Communication
* Seaplane
* Berlin Air Lift

 |  |
**Bordavalg** er en valgmetode som velger vinner ved at velgerne rangerer valgmulighetene eller kandidatene etter preferanse. Bordavalg bestemmer utfallet av et valg ved å gi hver kandidat, på hver stemmeseddel, en rangering, eller et antall poeng som samsvarer med antallet kandidater. Når alle stemmene er talt opp, så vil den kandidaten med flest poeng være vinneren.

Virkemåte
---------

Bordavalg er en type preferansevalg og rangeringen kan være slik at den som rangeres som nr 1 på en liste med *n* kandidater får *n* poeng. Kandidat nr 2 får *n-1* poeng osv. Dowdall versjonen rangerer slik at kandidat 1 får *1/1* poeng mens nr 2 får *1/2* og nr 3 får *1/3* poeng. Dersom kandidat nr 1 får *n-1* poeng og kandidat 2 *n-2* poeng, så vil den siste kandidaten ikke bli rangert, noe som gjør det enklere for kandidater fra politiske minoriteter å bli valgt.

Ettersom Bordavalg gir kandidater som er bredt akseptert mer enn de som ønskes av en majoritet, kan Bordavalg regnes som en konsensusbasert valgsystem mer enn som et flertallsbasert system.

Fordelen med Bordavalg er at velgerne har direkte innflytelse på hvilke kandidater de ønsker og rangeringen av disse. En ulempe er at nummereringen og poengsystemet kan være vanskelig å forstå. Bordavalg kan påvirkes med taktisk velging. Velgere kan sette kandidater de egentlig liker langt nede på listen for å unngå at de utfordrer den de helst vil ha. Valgformen kan også påvirkes av strategisk nominasjon der partier nominerer så mange kandidater som mulig fordi det øker muligheten for at én av kandidatene blir valgt.

Bruk
----

Bordavalg har vært utviklet flere ganger uavhengig av hverandre, men har navnet fra den franske matematikeren Jean-Charles de Borda, som beskrev systemet i 1770. Dowdall  Bordavalg brukes i valgkretser med flere kandidater til parlamentsvalg på Nauru, og til to etniske representanter i Slovenia. Bordavalg i modifisert form brukes også på Island til å bestemme rekkefølgen for kandidater på partilister. På Kiribati brukes metoden for å velge presidentkandidater.

Eurovision Song Contest kårer en vinner ved hjelp av en metode tilsvarende Bordavalg, men med en annen poengfordeling.

Se også
-------

* Preferansevalg

Referanser
----------

1. ↑  Advantages & disadvantages of the BC
2. ↑  IFES election guide, Nauru
3. ↑  «MINELRES - Minority related national legislation - Slovenia - Parliamentary Elections» **(engelsk)**. 12. september 1992. Arkivert fra originalen 4. mars 2016. Besøkt 17. mai 2015.
4. ↑  «Apportionment of Seats to Althingi, the Icelandic Parliament: Analysis of the Elections 2003 + 2007 + 2009» (PDF) **(engelsk)**. The National Electoral Commission of Iceland. april 2010. Besøkt 17. mai 2015.
«**Border Song**» er en ballade fremført av den britiske sangeren Elton John og skrevet av Bernie Taupin, selv om Elton skrev selv det siste verset.

Informasjon
-----------

«Border Song» først dukket opp på albumet *Elton John*, og ble utgitt våren 1970 som albumets første single. Sangen ble utgitt i Nord-Amerika et par måneder senere, og hadde mer suksess der, spesielt i Canada, der den nådde nummer 34. «Border Song» var også Eltons første sang til å nå hitlistene i USA, og nådde i nummer 92 på Billboard Hot 100.

Sporliste
---------

Amerikansk single
1. «Border Song» – 3:21
2. «Bad Side of the Moon» – 3:15

Coverversjon
------------

En coverversjon av sangen blir fremført av Eric Clapton i 1991 og vises på hyllestalbumet *Two Rooms: Celebrating the Songs of Elton John & Bernie Taupin*.

Eksterne lenker
---------------

* (en) *Border Song* på Discogs Rediger på Wikidata

* (en) *Border Song* på MusicBrainz Rediger på Wikidata

* (en) *Border Song* på MusicBrainz Rediger på Wikidata
* (en) *Border Song* på Allmusic

  


|  |  |
| --- | --- |
| Oppslagsverk/autoritetsdata | MusicBrainz
 |
**Bordgang** er en del av det ytre skallet av skroget i en trebåt, og går fra stevn til stevn (fra forrest til bakerst i båten).

I robåtbyggingen brukes få bordganger på hver side av båten, gjerne tre, fire eller fem. Hver bordgang får derfor en svært særpreget utforming, helt forskjellig fra de andre bordgangene, og også hvert sitt navn. En bordgang er som oftest delt om lag på midten, i en framdel og en bakdel. Men bordene i bunnen av båten er gjerne delt i tre på lengden; de forreste og bakerste delene kalles ofte for halser. Det er disse som noen ganger kan være *hogde halser*. Også mange av de andre bordgangene i større robåter, over ca. 7,5 m lengde, kan være delt i tre på lengden. 

Det mest brukte bord-navnet, er *rip* eller *ripbord*, som er navnet på øverste bordet i robåten, og brukes nesten over hele landet. Men nettopp ordet *rip* har på kysten øst for Jæren gått over til å bety «overkanten av båten», eller noen ganger også esingen i båten.

I stedet for ripbord, kalles noen steder i Hardanger det øverste bordet for «esingstø».

  


|  |  |
| --- | --- |
| Oppslagsverk/autoritetsdata | Store norske leksikon
 |
Cirkus Merano og direktør Knut Dahl  Foto: C. Hill, 2007 
**Cirkus Merano** var et norsk sirkus som eksisterte fra 1975 til 2015. Det ble etablert den 18. april 1975 av direktør Knut Dahl, bare 22 år gammel. Meranos premiere i april 1975 stod i et fullt sirkustelt i Fredrikstad. Dahls etablering ble en konkurrent til Norges femtende omreisende sirkus, Cirkus Arnardo. Cirkus Merano har siden premieren alltid åpnet sesongene i Fredrikstad, med sesongavslutning i Oslo i månedskiftet august/september. Merano var det eneste sirkuset som også turnerte i Finnmark.[] I 1994 ble Cirkus Merano invitert til et 3-måneders gjestespill i Polen. Premieren fant sted i Warszawa.[]

Høsten 2002 oppsto en offentlig konfrontasjon mellom Knut Dahl og daværende landbruksminister Lars Sponheim. Dahl følte seg indirekte beskyldt for å være dyremishandler, og bestemte seg for å legge ned sitt livsverk. Reaksjonene var strømmer av hilsninger fra publikum, og norske medier fulgte opp med intervjuer, lederartikler og kommentarer. Støtten gjorde at Knut Dahl forsatte noen år til.

De la ut på sin siste turne i 2014.

NRK sendte utdrag av deres show nesten hvert år fra 1976 til 1996.

Referanser
----------

1. ↑  «Velkommen til Cirkus Merano». *www.merano.no*. Arkivert fra originalen 14. oktober 2018. Besøkt 13. oktober 2018.
2. ↑  «NRK TV - Se Cirkus Merano» **(norsk)**. Besøkt 13. oktober 2018.

Eksterne lenker
---------------

* (no) Offisielt nettsted Rediger på Wikidata

* (en) Cirkus Merano – kategori av bilder, video eller lyd på Commons Rediger på Wikidata
**Duje Strukan** (født 16. mai 1984 i Split) er en kroatisk fotballdommer som til daglig dømmer i landets øverste divisjon Prva HNL. I tillegg har han dømt flere internasjonale kamper på aldersbestemt nivå både i regi av FIFA og UEFA.

Strukan debuterte som hoveddommer på landets øverste nivå den 6. august 2011 i kampen mellom NK Osijek og NK Zagreb (4–0). Hans første europacupkamp kom den 28. juni 2017, da han dømte første kvalifiseringsrunde av UEFA Champions League 2017/18 mellom Linfield FC og SP La Fiorita (1–0). Han har siden dømt gruppespillkamper i UEFA Europa League og flere kvalifiseringskamper både til Europa League og UEFA Champions League.

Han har dømt flere landskamper på U-17, U-19 og U-21-nivå, blant annet flere kamper under kvalifisering til aldersbestemte europamesterskap. Strukan debuterte internasjonalt som hoveddommer på øverste nivå den 8. september 2019, da han dømte EM-kvalifiseringskampen mellom Romania og Malta (1–0).

Referanser
----------

1. ↑  FIFA.com – 2021 Refereeing International Lists, Croatia (Besøkt 22. mars 2021)
2. ↑  Worldfootball.net – Duje Strukan, 1. HNL 2011/2012 (Besøkt 22. mars 2021)
3. ↑  Worldfootball.net – UEFA Champions League Qual. 2017/2018, Linfield FC-SP La Fiorita 1:0 (Besøkt 22. mars 2021)
4. ↑  Worldfootball.net – EURO Qualifiers 2019/2020, Romania-Malta 1:0 (Besøkt 22. mars 2021)

Eksterne lenker
---------------

* (en) Duje Strukan – Transfermarkt (dommer) Rediger på Wikidata
* Worldreferee.com – Duje Strukan
**Caroline Bisson** (født 23. januar 1975 i Ottawa) er en canadisk funksjonshemmet langrennsløper og skiskytter. Hun konkurrerer i klassen LW6. 

Hun fikk diagnostisert beinkreft i 2009, som gjorde at hun måtte amputere skulderen, skulderbeinet, armen og deler av brystet på venstre side av kroppen. Hun begynte med langrenn i 209, før hun fikk diagnosen, men fortsatte med langrenn etter operasjonen. Hun har også tidligere vært aktiv mosjonist, og har fullført flere maratonløp. 

Hun er bosatt i Gatineau i Québec.

Karriere
--------

Bisson deltok første gang i World Cup i langrenn og skiskyting i 2012 (*Para-Nordic Ski and Biathlon World Cup*). I åpningsrennet i Canmore i World Cup for funksjonshemmede i sesongen 2013/14 kom hun på 6.-plass i mellomdistanse i langrenn, og også 6.-plass i alle tre skiskytingøvelsene. 

Hun deltar i både skiskyting og langrenn under Paralympiske vinterleker 2014.

Referanser
----------

1. ↑  Paralympics Canada - *Caroline Bisson* Arkivert 6. mars 2014 hos Wayback Machine. besøkt 6. mars 2014.

Eksterne lenker
---------------

* Offisielt nettsted Rediger på Wikidata
* Sotsji 2014 - Caroline Bisson Arkivert 6. mars 2014 hos Wayback Machine.
* Paralympics Canada - Caroline Bisson Arkivert 6. mars 2014 hos Wayback Machine.
Toyota Celica GT-S, 2004-modell.
**Toyota Celica** er en sportsbil produsert av den japanske bilprodusenten Toyota siden begynnelsen av 1970-tallet.

Den første utgaven av Celica kom på markedet i 1971 og var en «strippet» utgave av Toyotas «superbil», 2000GT, og forholdsvis billig til sportsbil å være. Felles for alle de syv generasjonene Celica, er at de er bygd rundt Toyotas firesylindrede rekkemotor. Den mest «drastiske» endringen skjedde i 1986 da man gikk over fra bakhjulstrekk til forhjulstrekk; GT-modellene av Celica med bakhjulstrekk hadde doble overliggende kamaksler og et større utvalg når det gjelder interiøret i bilen, mens GT-modellene med forhjulstrekk hadde turbo og – i de siste modellene – variable ventiltider.

Toyota Celica GT-Four, 1993-modell.
Celica har gjort seg bemerket i rallysammenheng ved flere anledninger, og spesielt på begynnelsen av 1990-tallet da den spanske rallysjåføren Carlos Sainz gjorde det meget godt (og ble verdensmester i 1990 og 1992). En egen utgave av Celica er oppkalt etter ham. Toyota vant imidlertid også konstruktør-rally-VM i både 1993 og 1994 med GT-Four, med førerene Juha Kankkunen(1993) og Didier Auriol(1994) som vinnere av rally-VM for førere.

2005 blir det siste produksjonsåret pga. økende konkurranse og sviktende salg. Toyota solgte 52 406 enheter i 2000, men dette tallet sank til bare 14 856 i 2003 (og var offer for en ytterligere nedgang på 33,8 % fra 2003 til juni 2004). Man antar at Toyota Scion tC overtar det amerikanske Celica-markedet, mens Toyota sluttet å produsere nisjebiler som Celica i Europa.

I januar 2012 ble imidlertid Toyota GT86, utviklet i samarbeid med Subaru, lansert på det europeiske markedet. Modellen markedsføres som Scion FR-S i USA og Canada.

Kilder
------

* Bilnorge.no: Toyota krymper modellprogrammet

Se også
-------

* Toyota

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |
**Balambangan** (malayisk: *Pulau Balambangan*) er ei øy i Balabac-stredet nord for Borneo. Øya ligger i Kudat-distriktet i Sabah, om lag tre kilometer vest for Banggi.

Balambangan, da *Felicia Island*, ble opprettet som Sørøst-Asias første britiske handelsstasjonen i desember 1773. Dette fikk de tillatelse til av sultan Azim ud Din I av sultanatet Sulu. Det ble oppført militære brakker, palisader og vare- og bolighus. John Herbert, sjefen for bosetningen, behandlet sulukfolket dårlig, som gjorde opprør og plyndret bosetningen i 1975. I 1803 ble øya på nytt bosatt, men da man ikke lyktes å få fremgang på øya, ble den på ny forlatt i 1805. 

Et område på rundt ti tusen kvadratkilmeter, med blant annet Balambangan, Banggi og andre mindre øyer, er foreslått vernet som Tun Mustapha nasjonalpark.

Referanser
----------

1. ↑  Sabah Parks Board of Trustees: Tun Mustapha Park (Proposed) Arkivert 28. september 2013 hos Wayback Machine.. Besøkt 1. oktober 2013. (en)

Kilder
------

* Sabah Edu.net: History of Kudat (en)

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Cai E** eller **Tsai Ao** (tradisjonell kinesisk: 蔡鍔, forenklet kinesisk: 蔡锷, pinyin: *Cài È*, Wade-Giles: *Ts'ai O*; født 18. desember 1882 i Shaoyang i provinsen Hunan i Kina, død 8. november 1916 i Fukuoka i Japan) var en kinesisk revolusjonsleder og krigsherre. Han spilte en viktig rolle særlig i tiden umiddelbart etter Xinhai-revolusjonen i 1911.

Han ble født **Cai Genyin** (蔡艮寅 *Cài Gěnyín*) og hans stilnavn var **Songpo** (松坡 *Sōngpō*).

Liv og virke
------------

### Bakgrunn

I 1898 studerte Cai ved Yueluakademiet, og dro året etter til Japan for å studere videre der. Cai vendte tilbake til Kina i 1900. han deltok i Tang Caichangs mislykkede opprør, og søkte etterpå tilflukt i Japan. 

### Hærfører, guvernør

Det sluttet han seg senere til den antikeiserlige Tongmenghuibevegelsen mot Qing-dynastiet, og i 1911 deltok han i Xinhairevolusjonen som styrtet den kinesiske keisermakt. Etter revolusjonen var han øverstkommanderende for militærregjeringen i provinsen Yunnan.

Cai E var guvernør for Yunnan i perioden 1911–1913. Tang Jiyao avløste ham som dette i 1913.

I Yunnan ble Cai E en inspirasjon og et forbilde for den da meget unge Zhu De, som senere skulle bli til en av det moferne Kinas mest fremragende moilitærstrateger og generaler, og en som var med på å forme kommunistenes Røde armé og etterhvert ble øverstkommandereende for (Folkets frigjøringshær). 

Da Yuan Shikai utropte seg selv til keiser i 1915, tok Cai og Tang Jiyao til våpen mot hans styrker. Med en hærstyrke på 20.000 soldater beseiret hans Yuans armé på hele 80.000 mann i Sichuan. Flere provinser sluttet seg til, og de revolusjonærte klarte å få Yuan til å legge til side sine keiserlige ambisjoner. 

Etter at Yuan døde av nyresykdom ikke lenge etter, var Cai generalguvernør av provinsen Sichuan. Han dro imidlertid snart til Japan for medisinsk behandling, og døde ikke lenge etter.

Referanser
----------

1. 1 2   Autorités BnF, oppført som E Cai, BNF-ID 159560168[Hentet fra Wikidata]
2. ↑   pantheon.world, besøkt 9. oktober 2017[Hentet fra Wikidata]
3. ↑   China Biographical Database[Hentet fra Wikidata]
4. ↑  J. C. S. Hall (1976). *The Yunnan provincial faction, 1927-1937*. Dept. of Far Eastern History, Australian National University : distributed by Australian National University Press, 1976. s. 69. ISBN 0909524122. Besøkt 28. juni 2010.
5. ↑  Сергей Леонидович Тихвинский (1983). *Модерн хисторий оф Чина*. Progress Publishers. s. 624. Besøkt 28. juni 2010.

Litteratur
----------

* 陈贤庆(Chen Xianqing): **民国军阀派系谈** (The Republic of China warlord cliques discussed), 2007 revised edition

Eksterne lenker
---------------

* Rulers of China, Cai E

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL
 |
**Bala Town Football Club** er en walisisk fotballklubb fra markedsbyen Bala i Gwynedd i Wales. Klubben ble grunnlagt rundt 1880 og lagets draktfarger er hvit skjorte med svart shorts og sokker, mens bortedraktene er helrøde. Bala Town spiller for øyeblikket i den øverste divisjonen Welsh Premier League, og spiller sine hjemmekamper på Maes Tegid. Nåværende trener er Colin Caton.

Klubben har frem til nyere tid vært å betrakte som en amatørklubb, men rykket opp til Welsh Premier League i forkant av 2009/2010-sesongen og har per dags dato ikke vunnet det walisiske seriemesterskapet. Deres første sesong i WPL endte på en respektabel ellevteplass av totalt 18 lag.

Eksterne lenker
---------------

* (en) Offisielt nettsted Rediger på Wikidata

| * v
* d
* r
Cymru Premier 2022–2023 |
| --- |
|  | Aberystwyth Town **·** Airbus UK **·** Bala Town **·** Caernarfon Town  **·** Cardiff Metropolitan University  **·** Connah's Quay Nomads **·** Flint Town United **·** Haverfordwest County **·** Newtown **·** Pen-y-Bont **·** Pontypridd Town **·** The New Saints | Wales’ flagg |
**Ceres Park & Arena** (tidligere **NRGi Arena** og **Aarhus Idrætspark**) er en del av idrettsanlegget *Atletion* i Aarhus, tidligere Århus Idrætspark. Den består av flere idrettshaller, samt et fotballstadion med løpebaner.

Arenaen er hjemmebane for fotballklubben AGF Fodbold, samt håndball- og basketlagene i klubben. Idrettshallene er også flittig brukt til håndballandskamper.

NRGi Arena er Danmarks 3. største fotballstadion, og i 2006 ble arenaen omdøpt til NRGi Arena etter sponsoren NRGi.

Historie
--------

Det opprinnelige Århus Idrætspark ble tegnet og oppført i årene 1916–18. Idrettsparken ble innviet den 5. juni 1920 med deltagelse av kong Christian X og dronning Alexandrine.

Den ene av hallene brant ned under andre verdenskrig, og ble først gjenoppført i 1947 som den *nye stadionhal*. I 1993 ble det igjen foretatt en større renovering av anlegget med blant annet idrettshotel og kontorer. 

To år på rad hadde FC Barcelona treningsleir i Århus, og arenaen ble brukt under deres treningskamper. Flere landskamper er blitt lagt til arenaen, blant annet kampene mot Liechtenstein og Spania foran EM 2008. Disse kampene ble lagt til Århus fordi Parken hadde fått karantene etter at en dansk supporter stormet banen i en kamp mot Sverige.

Eksterne lenker
---------------

* (da) Offisielt nettsted Rediger på Wikidata

* (en) Århus Idrætspark – kategori av bilder, video eller lyd på Commons Rediger på Wikidata

Portal: Danmark
Terrassen på Café de Flore
**Café de Flore** er en kafé ved Saint-Germain-des-Prés i 6. arrondissement i Paris. Den ligger på hjørnet av boulevard Saint-Germain og rue Saint-Benoît.

Kafeen åpnet i 1887, og er oppkalt etter en skulptur av gudinnen Flora på den andre side av gaten. På slutten av 1800-tallet bodde Charles Maurras i andre etasje der han skrev boken *Au signe de Flore*.

Interiøret er i klassisk art deco-stil med røde stoler, mahogni og speil. Det har nesten ikke vært endret siden andre verdenskrig. I likhet med konkurrenten og naboen, Les Deux Magots, har dette vært en møteplass for intellektuelle etter krigen, blant annet Jean-Paul Sartre og Simone de Beauvoir som møttes her for å diskutere sin eksistensialismefilosofi.[]

Café de Flore har vært møteplass for kunstnere og forfattere som dannet surrealist-bevegelsen, eksistensialister som Albert Camus og senere filmskaperne som skapte den franske nye bølge.[]

Litteratur
----------

* Christophe Durand-Boubal, Café de Flore : Mémoire d'un siècle, Indigo & Côté femmes, coll. « Prémices », Paris, 1993, 174 p. ISBN 2-907883-66-6
* Christophe Boubal, Café de Flore : L'esprit d'un siècle, Fernand Lanore, coll. « Littératures », 2004, 204 p. ISBN 2-85157-251-2

Eksterne lenker
---------------

* (ja) Offisielt nettsted Rediger på Wikidata

* (en) Café de Flore – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | TasteAtlas **·** VIAF **·** GND **·** LCCN **·** SUDOC **·** GeoNames
 |
**Punktseljefly** (*Orthosia gracilis*) er en sommerfugl som tilhører familien nattfly (Noctuidae). Den er utbredt nord til Hordaland i Norge.

Utseende
--------

Larven
Et middelsstort (vingespenn 36 – 41 mm), gråbrunt nattfly. Forvingene er lyst gråbrune med spredte, mørkere skjell. Nyre- og ringmerkene er tydelige og lyskantede. Mellomlinjene, som avgrenser vingens midtfelt, er ofte utydelige. Bølgelinjen, som går lags vingens ytterkant, er nesten rett og tofarget, brun og hvit. Bakvingen er hvit ved roten, lyst brunlig lenger ute, med brun ytterkant. Larven er grågrønn med brede, svarte og grønnhvite sidestriper.

Levevis
-------

Arten finnes i ulike, mest åpne områder, blant annet heier. Larvene lever på ulike løvtrær, busker og urter, blant andre pors, selje og mjødurt. De voksne sommerfuglene flyr i april – mai og kommer gjerne til lys, og besøker blomster, blant annet på selje.

Utbredelse
----------

Den er utbredt i Europa. I Norge er den funnet spredt nord til Hordaland.

Kilder
------

* Aarvik, L. Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri:
* *Orthosia gracilis* på UK moths:

Eksterne lenker
---------------

* (en) *punktseljefly* i Encyclopedia of Life Rediger på Wikidata

* (en) *punktseljefly* i Global Biodiversity Information Facility Rediger på Wikidata

* (no) *punktseljefly* hos Artsdatabanken Rediger på Wikidata

* (sv) *punktseljefly* hos Dyntaxa Rediger på Wikidata

* (en) *punktseljefly* hos Fauna Europaea Rediger på Wikidata

* (en) *punktseljefly* hos NCBI Rediger på Wikidata

* (en) *Kategori:Orthosia gracilis* – bilder, video eller lyd på Wikimedia Commons Rediger på Wikidata
**Ceres** er en landsby i Fife, Skottland. 

Det er uklart hvor navnet kommer fra. Noen mener at det er en levning fra romersk tid, da den romerske gudinnen for markends grøde også heter Ceres. Men navnet har forekommet i forskjellige former, blant annet *Seres* og *Syres*; sistnevnte er den eldste formen. Andre teorier er at det kommer fra St. Cyrus, som sognekirken er viet til, eller fra det latinske ordet *syrus*, som betyr *myrland ved en elv*. En siste teori er at det var en familie som het *Syras* som grunnla landsbyen. 

Landsbyen er vertskap for en av de eldste høylandslekene i landet. Lekene er en feiring av hjemkomsten til de overlevende fra slaget ved Bannockburn i 1314. Ved plassen i sentrum av landsbyen er det et minnesmerke for Bannockburn, reist i forbindelse med 600-årsjubileet i 1914. Bueskyttere fra Ceres ga et viktig bidrag til den skotske seieren i slaget.

Ceres nevnes først i det 12. århundre. I 1620 ble det opprettet et baroni, som ble underlagt Hopefamilien fra Craighall. Landsbyen utviklet seg da som et sentrum for landbruk, veving og bryggerivirksomhet.

Fife Folk Museum ligger i Ceres. Det ble åpnet i 1968.

Eksterne lenker
---------------

Lokalhistorisk side

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |
**Café de Cluny** var en kjent kafé i Paris på hjørnet Boulevard St Germain og Boulevard St. Michel i Latinerkvarteret. Kaféen ble grunnlagt i 1869.

Mange kjente kunstnere og forfattere, Paul Verlaine, Arthur Rimbaud, Arthur Koestler, Raoul Ponchon, Marguerite Duras, André Malraux, Jean-Paul Sartre og Simone de Beauvoir, var faste gjester. Café de Cluny var Ernest Hemingways favorittkafé.

Om Raoul Ponchon er det skrevet: *«Han spiste frokost alle dager i uken på café de Cluny. Han kom tilbake om ettermiddagen for å ta et glass absint.»*

Ernest Delahaye malte Verlaine med et glass absint sittende i kaféen i første etasje. 

Møteplassen for disse var i andre etasje som så mer ut som et bibliotek enn en restaurant. Filosofene møttes her hver onsdag og forfatterne på lørdags morgen. I motsetning til på Café Les Deux Magots og Café de Flore lenger ned i gaten kunne de møtes her uten å bli severdighet for turister.

Kaféverten Jean-Marcel Toledo omtalte Café de Cluny som *litterær og filosofisk kafë*.

Kaféen ble nedlagt i 2010 og erstattet av en pizza-restaurant.

Referanser
----------

1. ↑  «Arkivert kopi». Arkivert fra originalen 19. februar 2015. Besøkt 19. februar 2015.

Eksterne lenker
---------------

* 
* Chicago tribune 1995
* 
* Foto
* Foto[*død lenke*]
**Cerdic** (født ca. 467, død 534) var den første kjente konge av Wessex i dagens England fra 519 til sin død. Han var av saksisk kongelig ætt, og grunnla det cerdiske dynasti, som med unntak av årene 645 til 648 styrte Wessex helt frem til England ble forent.

Ifølge *Den angelsaksiske krønike* steg han iland i Hampshire i 495 sammen med sin sønn Cynric. Han ledet en gruppe kjent som *gewissaene*, og Wessex omtales derfor i den tidlige fasen, frem til 648, som *gewissaenes rike*. 

Han erobret området omkring Winchester, men det var ikke før i 519, da han vant en viktig seier i slaget ved Charford, at han fikk full kontroll over vestsaksernes område. Han skal også ha nedkjempet en britisk konge ved navn Natanleod i Wiltshire. Under hans styre tok vestsakserne også kontroll over Dorset og Somerset.

I 520 ble Cerdic ifølge en kilde slått i slaget ved Mons Badonicus. Det er tvilsomt om det var han som ledet de angelsaksiske styrkene der; det er mer sannsynlig at Ælle av Sussex var den sterkeste angelsaksiske lederen. Han klarte dog å beholde makten etter dette nederlaget, og tok senere Wight og i 530 Sussex opp til Avon. Han krysset også Themsen og underla seg området frem til Bedford. 

Navnet hans har vakt undring blant forskere, fordi det ser ut til å være av britisk og ikke saksisk opprinnelse. En mulig forklaring er at han hadde britisk mor og at hun hadde gitt ham navnet. Dette er interessant i forhold til spørsmålet om samspillet mellom de invaderende sakserne og den lokale britiske (keltiske) befolkningen. 

I filmen Kong Arthur blir Cerdic og Cynric fremstilt som saksere som invaderte nordfra, og som ble drept av henholdsvis kong Arthur og Lancelot ved Mons Badonicus. Det finnes ingen historiske belegg for dette, og det er ingen tegn på at det forekom noen saksisk invasjon nord for Hadrians mur slik det fremstilles i filmen. Det er heller ikke noe grunnlag for at verken Cerdic eller sønnen skal ha falt i dette slaget.

Referanser
----------

1. ↑   The Peerage[Hentet fra Wikidata]

|  |  |  |
| --- | --- | --- |
| Forgjenger:***Første konge av Wessex*** | **Konge av Wessex**(519–534) | Etterfølger:**Cynric** |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** World History Encyclopedia **·** Geni
 |
Logo for WxWidgets
**wxWidgets** (som tidligere het *«wxWindows»*) er et dataverktøy og -bibliotek for å programmere grafiske brukergrensesnitt slik at de kan kjøre på ulike operativsystemer. Vanligvis må brukergrensesnitt programmeres på forskjellige måter på forskjellige operativsystemer, men ved hjelp av wxWidgets kan programkoden som styrer brukergrensesnittet i et program kompileres og kjøres på mange ulike datamaskintyper med få eller ingen endringer. wxWidgets kan brukes sammen med flere ulike programmeringsspråk og brukergrensesnittbiblioteker på alle de vanlige operativsystemene, som Linux, Mac OS X og Windows.

wxWidgets er gratis programvare programmert i C++. Prosjektet ble startet av Julian Smart ved University of Edinburgh i 1992.

Referanser
----------

1. ↑  «Overview - wxWidgets». Besøkt 19. august 2016.

Eksterne lenker
---------------

(en) Offisielt nettsted Rediger på Wikidata

* (en) WxWidgets – kategori av bilder, video eller lyd på Commons Rediger på Wikidata
***Gift med mara*** er tittelen på et vandresagn godt kjent i Tyskland, Danmark og Sverige. I Norge er sagnet dokumentert i Hedmark, Telemark, Hordaland og Sogn. I kortform er innholdet i sagnet slik:

*En gutt var mye plaget av mareritt. Så fikk han det rådet at han skulle tette alle sprekker og glugger i rommet der han sov. Bare ett hull måtte være åpent, og det skulle han tette mens mara red ham. Neste gang han hadde mareritt slo han en plugg inn i hullet, og da han våknet lå det en naken jente i senga ved siden av ham. Han giftet seg med jenta og de fikk flere barn. Men en gang de skulle gjøre rent i rommet, kom han til å ta pluggen ut. Da forsvant jenta ut gjennom hullet, og han så henne aldri mer.*

Både i sagnet og i folketro ble mara personifisert som en kvinne. Hun blir ofte skildret som en kvelerdemon. Men mange folketroutsagn tyder også på at man tenkte seg det å være mare, som en skjebne omtrent som å være varulv eller mannbjørn. I folketro kan man aldri forvente logikk eller konsekvens, og det er mange oppfatninger om hvordan man kunne bli en mare. Maren kunne være en gjenganger etter en gammel jomfru, skjebnen kunne være kastet på henne ved trolldom eller det kunne være resultatet av en spesiell fødsel. En vanskelig fødsel kunne bli satt igang ved at den fødende krøp gjennom fosterhinnen av et føll, men da ville det barnet som ble født, bli en mare om det var en jente, eller en varulv om det var en gutt.

Trylleformel mot Mara
---------------------

Man tar et tørkle og legger en Foldekniv inn i det, og dette føres frem og tilbake fra høyre til venstre omkring den Personen/Dyret Mara skal drives ut av. Så framsies Mare-Ordene:

*Mara, Mara minne*
*er du inde,*
*så skal du ut*
*med Stokk og med Sten*
*med Jern og ben.*
*Så kjem han Saint Ola med sitt Sverd*
*og slår deg bak -*
*du skal fara en Fandens Ferd,*
*akte deg, Mara, Mara minne!*

Se også
-------

* Mare
* Mareritt

Litteratur
----------

* Bø, Grambo & al. *Norske segner*. Oslo 1981
**Lee Ju-yeol** (koreansk: 이주열, født 24. juli 1952) er en sørkoreansk økonom, som siden 1. april 2014 har vært sentralbanksjef i Sør-Koreas sentralbank.

Utdanning og yrkeserfaring
--------------------------

Lee har en BA-grad i ledelse (*business management*) fra Yonsei-universitetet fra 1977, og en mastergrad i samfunnsøkonomi fra Pennsylvania State University fra 1988.

Han begynte å jobbe i sentralbanken i 1977, og fra 1990 til 1995 var han teamleder for ulike avdelinger i banken. I september 1995 ble han visegeneraldirektør i forskningsavdelingen, før han i 1998 ble direktør for avdelingen for internasjonal økonomi. Fra 1999 til 2002 var han seniorøkonom i sentralbankens avdeling i New York, før han i perioden 2002 til 2007 var direktør for flere ulike avdelinger. I mai 2007 ble han utnevnt til visesentralbanksjef, og i april 2009 senior visesentralbanksjef.

Den 1. april overtok han som sentralbanksjef, etter at Kim Choong-soos fireårsperiode utløp. Lee er utnevnt for perioden 1. april 2014 til 31. mars 2018.

Referanser
----------

1. ↑  Executives' Meeting of East Asia-Pacific Central Banks - *Juyeol Lee* Arkivert 10. november 2014 hos Wayback Machine. besøkt 10. november 2014.
2. 1 2 3 4 5  Sør-Koreas sentralbank - *The Organization of the Bank of Korea* Arkivert 23. september 2015 hos Wayback Machine. besøkt 10. november 2014.
3. ↑  Sør-Koreas sentralbank - *Former Governors* Arkivert 23. september 2015 hos Wayback Machine. besøkt 10. november 2014.

Eksterne lenker
---------------

* Presentasjon på sentralbankens hjemmeside
**Wuxue** (kinesisk: 武穴; pinyin: *Wǔxué*) er en kinesisk by og byfylke i byprefekturet Huanggang i provinsen Hubei i det sentrale Kina. Befolkningen anslås (1999) til 733 930 innbyggere.

Wuxue er en av de byene det ble meldt om mulige tilfeller av dødelig fugleinfluensa fra i 2004.

Samferdsel
----------

### Elvehavn

Wuxue er en viktig elvehavn fra 1500-tallet. Denne havnen ved Yangtzefloden er stadig blitt forbedret, og etter Yantaitraktaten (1876) tilkom utenlandske handelsstasjoner der og oppgraderte verftet der. Beliggenheten er gunstig som knutepunkt for handel i tre provinser — Hubei, Anhui og Jiangxi. Senere oppgraderinger av havnen fulgte i 1953, 1975 og 1980; kaibreddene er nå på 14 kilometers lengde.

### Jernbane

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Eksterne lenker
---------------

* Lokalregjeringens hjemmesider Arkivert 27. desember 2007 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
Annen betydning: wuxia (tidsskrift)
De tre brødrene Liu Bei, Guan Yu og Zhang Fei fra Beretningen om de tre kongedømmer.
**Wuxia** (kinesisk: 武侠, fra 武 *wǔ*, «kamp», 俠 *xiá*, «ridder», om lag «bevæpnet helt») er en kinesisk litterær sjanger med århundrelange tradisjoner. Den avledede kampfilmsjangeren kalles også *wuxia*.

*Wuxia* i litteratur
--------------------

Fortellingene kretser vanligvis om en ensom stridskunstkyndig helt og dennes kamp for det gode i en verden full av ondskap og vold. Eldre fortellinger ligner heltesagaer mens modernere ofte har trekk av fantasy.[]

Innen litteraturen regnes tre klassiske kinesiske romaner som fremtredende eksempler på denne litterære sjanger:[]

* Wu Cheng'en: 西遊記 – Reisen mot Vest
* Shi Nai'an: 水滸傳 – Fortellinger fra myrlandet
* Luo Guanzhong: 三國演義 – Beretningen om de tre kongedømmer

Under Mingdynastiet (1368–1644) og Qing-dynastiet (1644–1911) ble wuxia-litteraturen ansett som subversiv i Kina og den ble forbudt.[] Dette var perioder i kinesisk historie med periodiske utbrudd av uroligheter forårsaker av heterodokse sekter som var kjent med kampsport og trodde seg inneha overnaturlige kampevner. Mange wuxia-verker er nok gått tapt for ettertiden på grunn av disse forbudene. 

Blant de mest framstående wuxiaforfattere i moderne tid fremheves gjerne Jin Yong og Gu Long.

*Wuxia* i film
--------------

Wuxia begynte å dukke opp i kinesisk film allerede i 1920-årene, men moderne innspillingsteknikker muliggjorde bedre produksjoner, som regel i Hongkong og Taiwan, særlig i 1960-årene. Sjangeren fikk en renessanse i modernere kinesisk film på 1990-tallet og fremover, med enda bedre filmatiske metoder for å gjengi de ekstraordinære evner som de kjempende var i besittelse av.[]

Eksempler på moderne kinesiske filmer som knytter an til wuxiatradisjonen er Snikende tiger, skjult drage (bygd på romaner av Wang Dulu), Hero og Flying Daggers, og parodien Kung Fu Hustle. Men utenfor Kina ser man også inspirasjon fra wuxia for eksempel i Star Wars- og Matrix-filmene.

Litteratur
----------

* Gongpu Song: *Der Wǔxiá-Film und die aktuelle Gesellschaft Chinas*. J. B. Metzler (Springer), 2017, ISBN 9783658178000
* Kai Portmann: *Der Fliegende Fuchs vom Schneeberg. Die Gattung des chinesischen Ritterromans (wuxia xiaoshuo) und der Erfolgsautor Jin Yong.* Bochum 1994.
* Petra Rehling: *Schöner Schmerz: Das Hongkong-Kino zwischen Tradition und 1997-Syndrom.* Mainz 2002.
* Ralph Umard: *Film ohne Grenzen.* Lappersdorf 1996.
* Stefan Hammond, Mike Wilkins: *Sex und Zen und eine Kugel im Kopf.* München 1999 (nur Filmbeschreibungen).
**Jørgen Olafsen** (født 15. november 1817 på Langløkka under Dombås i Dovre, død 14. mai 1893 i Veøy) var en norsk lærer og stortingsrepresentant.

Liv
---

Jørgen Olafsen var sønn av gårdbruker Ole Jørgensen Høybrenna og Mari Syversdatter Randløkken. I 1843 ble han gift med Aase Johnsdatter Hogsvold og var far til auksjonsforvalter Kristian R. Arnet Olafsen og sogneprest Olaf Olafsen.

Han var født på plassen Langlykken under gården Dombås, den gangen i Lesja prestegjeld. Som barn viste han gode evner til å lære, men fikk aldri noen skolegang utenom den hans bestemor kunne gi ham. Omkring 1840 ble han utdannet til lærer hos klokkeren og læreren Nils Jordhøy i Lesja prestegård, og ble deretter omgangsskolelærer i Lesjaskog. Fra 1844 var han ansatt som fastskolelærer i fiskeværet Bud i Romsdal, hvor han året etter også ble kirkesanger. Fra 1849 til 1890 var han lærer og kirkesanger i Veøy, hvor han bodde på klokkergården Bergsvik.

I 1847 oppfordret Olafsen gjennom en artikkel i *Romsdals Budstikke* Norges lærere til å organisere seg i lærerforeninger. Han fikk støtte av prestene i distriktet og kunne året etter delta i stiftelsen av den første skolelærerforeningen i Romsdal på et møte i Molde. I 1850 deltok han som viseordfører på det første stiftslærermøtet i Trondheim.

I 1850-årene deltok Olafsen i Ole Vigs opplysningsbevegelse ved å holde søndagsskole og ungdomsskole. Han deltok også i avisdebattene om opplysnings- og skolespørsmål.

I Veøy var Olafsen forlikskommissær sammenhengende fra 1853 til 1890. Fra 1854 til 1890 deltok han i kommunestyret, i mange perioder som ordfører. Han var representant for Romsdals amt til Stortinget fra 1859 til 1869 og fra 1874 til 1888. På Stortinget tilhørte han den mest radikale fløyen.

Referanser
----------

1. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 659[Hentet fra Wikidata]
2. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 660[Hentet fra Wikidata]
3. ↑  Hagemann, Gro (1992). *Skolefolk*. Ad notam Gyldendal. s. 10, 19. ISBN 8241701322.
4. ↑  Hagemann, Gro (1992). *Skolefolk*. Ad notam Gyldendal. s. 25. ISBN 8241701322.

Litteratur
----------

* Halvdan Koht: «Olafsen, Jørgen», i *Norsk biografisk leksikon*. Oslo: Aschehoug. 1949.

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** VIAF
 |